  Анжелика Тихонова корреспондент 17-тӥ куарусёнлы Удмуртиын эшшо 67 адямилэсь коронавирус инфекцизэ шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 37 улӥсьёслэн, Яр ёросын куать улӥсьёслэн, Воткаын, Сарапулын, Кияса ёросын быдэн ньыль улӥсьёслэн, Дэри ёросын куинь улӥсьёслэн, Глазкарын, Дэбес ёросын быдэн кык улӥсьёслэн но Красногорск, Пичи Пурга, Якшур-Бӧдья, Ува, Сюмси ёросъёсын быдэн одӥг улӥсьёслэн зэмаз. 64 адями бурмиз. Туннэ нуналлы Удмуртиын коронавирус инфекциен черлан 4 сюрс 170 учыр лабораториосын пусъемын. 3 сюрс 163 адями йӧназ, 78 мурт кулӥз. Та дыре 35-езлэн черламъёслэн тазалыксы секыт лыдъяське.   Тегъёс: Тазалык Ижкар висён Удмуртия коронавирус  